en hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu en hu hu hu hu hu en hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu en en hu hu hu hu hu hu hu hu hu hu en en hu hu en hu hu hu hu hu hu hu hu hu hu en en hu hu hu hu hu hu hu hu hu hu hu hu en en hu hu hu hu hu hu hu en hu hu hu hu hu hu en en hu hu hu hu hu hu en en hu hu hu hu hu hu en en hu hu hu hu hu hu hu hu hu hu hu hu hu hu en hu hu hu hu hu hu hu hu hu en en en en en en en
Konyha | vipcast.hu powered by Media1 - magyar podcast
Interjú Hámori Barbarával, a Hotel Margaret, a Drága örökösök és a Kuhnya showrunnerével, a Scripted Productions tulajdonosával (2021.11.08.)
2021. november 9. kedd Szerző: vipcast.hu
A Media1 2021. november 8-i, tíz rádióban is sugárzott podcastjának vendége volt Hámori Barbara, aki a nagysikerű Keresztanyu című napi sorozat és a hamarosan érkező Hotel Margaret című napi krimisorozat producere és showrunnere, aki a tavaly végéhez ért nagy nézettségű tévészéria, a Drága Örökösök showrunnere is volt.
Hámori Barbara, a Scripted Productions tulajdonosa, a Drága örökösök, a Keresztanyu, a Hotel Margaret és a Kuhnya showrunnere
Hámori Barbara a beszélgetésben sok érdekesség mellett elárulta azt is, hogy saját gyártócége, a Scripted Productions még egy másik újdonságon is dolgozik a Hotel Margaret mellett – a beszélgetésből kiderült az is, hogy ez nem más, mint a Kuhnya (Konyha) című sorozat magyar adaptációja, amelyről a Media1.hu idén júniusban már közölt néhány információt. Hámori Barbarával beszélgettünk a sorozatgyártás és a televíziózás világáról, elárult néhány kulisszatitkot, beszélgettünk a castingról és sok egyébről, valamint szóba került az önállósodása is a ContentLab&Factory gyártócégtől, mely annak idején a Drága örökösöket készítette .
A beszélgetésünk Hámori Barbarával az alábbi lejátszó segítségével hallgatható meg.
A hanganyag letöltése | Lejátszó megnyitása új ablakban
Érdemes feliratkozni a podcastra, hogy ne maradj le a következő epizódról sem!  Elérhető a podcastunk a Spotify-on, az Apple iTunes-ban és RSS segítségével is. Érdemes feliratkozni a Media1 napi hírlevelére is!
A Media1.hu podcastja már mintegy 10 rádióban is hallható! Hallható a Székesfehérvár FM 88,9 MHz-en az Alpha Rádióban; az Orosháza FM 90,2 MHz-en a Mega Rádióban, a Gyula FM 90,5 MHz-en a Gyula Rádióban, a Békéscsaba FM 88,9 MHz-en a Csaba Rádióban, a Békéscsaba FM 98,4 MHz-en a Mega Rádióban; a Budapest FM 92,9 MHz-en a Spirit FM-en, Gyöngyösön a Maxirádióban az FM 92,4-en, továbbá a Hobby Rádióban és a jelenleg csak neten elérhető Pannónia Rádióban is adásba kerül.
További, több évnyi podcast epizód található a vipcast.hu-n!
Kategória audio, média, media1 műsor, podcast Címkék Drága örökösök, gyártócég, Hámori Barbara, Hotel Margaret, interjú, keresztanyu, Konyha, Kuhnya, media1, media1 2021-11-08, media1 műsor, producer, Scripted Productions, showrunner, sorozatok, tévé, tévézés, tv
A Media1 vendége volt Kolosi Péter, az RTL Magyarország programigazgató vezérigazgató-helyettese (2021.06.14.)
2021. június 15. kedd2021. június 14. hétfő Szerző: vipcast.hu
Újabb epizódjához érkezett a Media1 podcast- és rádióműsorának tévézéssel kapcsolatos sorozata, amelynek előző részében László Lillával különböző tévéműsorokról, vagy amelynek egy korábbi adásában Vörös Csillával, a Nielsen Közönségmérés ügyvezetőjével beszélgettünk, vagy például Peter Limbourggal, a Deutsche Welle (DW) főigazgatójával.
Ezúttal a műsorban az egyik legismertebb magyar televíziós vezetővel, Kolosi Péterrel, az RTL Magyarország programigazgató vezérigazgató-helyettesével beszélgettünk a tévézéssel kapcsolatban.
A hanganyag letöltése | Lejátszó megnyitása új ablakban
Kolosi Péter középen, balra a beszélgetésbe ugyancsak bekapcsolódó László Lilla, jobbra Szalay Dániel
Kolosi Péter többek között elmondta, hogy a különböző internetes platformok mellett aranykorát éli a televíziózás, majd kifejtette, hogy miért gondolja így.
Szó esett arról, mennyi időre kell, illetve lehet előre tervezni a különböző tévés programokat, illetve milyen arányban és mi alapján lehet megjósolni egy majdani produkció, illetve formátum sikerét.
A hamarosan a képernyőről végleg eltűnő Barátok közt című sorozatról is beszéltünk, mely a kereskedelmi televíziózás kezdetétől volt képernyőn napjainkig. Erről Kolosi Péter azt mondta, hogy sok nézőt veszített a sorozat azután, hogy Kalamár Tamás, a sorozat producerének 2015-ös távozása után lényegében visszafordíthatatlan tartalmi törés következett be a sorozatban, mivel egy idő után más lett a történet az eredetihez képest, mert Kalamáron kívül többen is távoztak a produkciótól, és ez magával hozta a változást, illetve többször rossz irányba mentek a dolgok. Négy-öt éve tartó hosszú folyamat vezetett el oda, hogy végül meghozták a döntést a sorozat leállásáról. Kolosi azt mondta, a Barátok közt nézettségének az sem tett jót, hogy konkurenciát kapott. A fiatalabb közönséghez közelebb állt az Éjjel-Nappal Budapest, így emiatt sok néző választási helyzetbe került, hogy melyik sorozatot nézi inkább. Az elmúlt három-négy évben korábban elképzelhetetlen mennyiségű fikciós sorozat jelent meg a képernyőn, például idén év eleje óta fut a Keresztanyu, de korábban például a Bátrak földje, a Drága örökösök, és így tovább. Kolosi szavai szerint mostanában már a Keresztanyu tölti be a Barátok közt korábbi funkcióját az RTL Klubon, előtte pedig a Drága örökösök.
Szó esett arról is a beszélgetésben, hogy milyen tartalmak várhatóak az őszi tévés szezonban. Lesz Házasodna a gazda és Nyerő Páros is. Nem kérdés az sem, hogy Keresztanyu is, de több más műsor is érkezik… A Kuhnya (Konyha) című formátum megvásárlásáról is szó esett a Media1 műsorában – Kolosi Péter elmondta, miből gondolja, hogy sikeres lesz.
Bár tavaly elmaradt a COVID-helyzet miatt az X-Faktor és a Survivor is, ezúttal mindkét műsor képernyőn lesz. Mindkét műsor esetében több újítás is lesz, például új műsorvezetője lesz a tehetségkutatónak, a reality-ben pedig most először mérkőznek meg egymással a civilek és a hírességek, de más újítások is érkeznek. Kolosi Péter azt is elmondta, hogy miért nem tartja rizikósnak, hogy egy kevésbé ismert műsorvezetőre, Miller Dávidra bízzák az X-Faktort.
Szó esett a Mestercukrászról, a Konyhafőnök édesszájú változatáról. Kolosi elmondta, hogy a Mestercukrász egy saját fejlesztés, melyet azért csináltak meg, mert A Konyhafőnök elképesztően sikeres, és ki akarták próbálni, hogy a sikert meg lehet-e ismételni a cukrászat, a sütik világában is. A premierre nem kell őszig várni…
A szakember beszélt arról is, hogy mi minden befolyásolja leginkább a tévénézési szokásokat, valamint Kolosi Péter elmondta azt is, mire a legbüszkébb az elmúlt időszakból.
A szakember a világban mostanában sikeres vagy sikervárományos tévés formátumokról is beszélt, és arról, hogy Magyarországnak milyen esélyei vannak sikeres formátumfejlesztővé válni.
A Media1 2021.06.14-i műsora további kérdésekkel és a részletesebb válaszokkal a lenti lejátszóval hallgatható vissza, vagy akár le is tölthető.
A hanganyag letöltése | Lejátszó megnyitása új ablakban
Ezekben a rádiókban és podcast felületeken hallható a Media1 műsora
A Media1 hírportál háttérműsora, mely a Székesfehérvár FM 88,9 MHz-en az Alpha Rádióban; az Orosháza FM 90,2 MHz-en a Mega Rádióban, a Gyula FM 90,5 MHz-en a Gyula Rádióban, a Békéscsaba FM 88,9 MHz-en a Csaba Rádióban, a Békéscsaba FM 98,4 MHz-en a Mega Rádióban; a Budapest FM 92,9 MHz-en a Spirit FM-en és Gyöngyösön a Maxirádióban az FM 92,4-en, továbbá a Hobby Rádióban és a jelenleg csak neten elérhető Pannónia Rádióban is adásba kerül, elérhető a Spotify-on, az iTunes-on, és több más platformon.
Lájkold a vipcast.hu Facebook-oldalát és iratkozz fel teljesen ingyenesen a podcastra is, hogy ne maradj le a következő hanganyagokról! Feliratkozhatsz a podcastra a Spotify-on és az Apple iTunes-on is, de megtalálod a főbb podcast programokban, például a Google Podcastsban vagy a TuneIn-en is.
Iratkozz fel a Media1.hu hírlevelére, és lájkold vagy kövesd a Media1 Facebook-oldalát is.
Kategória audio, média, media1 műsor, podcast Címkék barátok közt, házasodna a gazda, interjú, keresztanyu, Kolosi Péter, Konyha, Kuhnya, media1, media1 2021-06-14, media1 műsor, nyerő páros, rtl klub, RTL Magyarország, survivor, tévé, tévénézési szokások, tévés formátumok, tévézés, tv, x-faktor
Hová tűnt a béke? Vendégünk volt Palik László, a HelpU Radio ötletgazdája (Media1, 2022.09.17.)
Több éven át törvénytelenül némán tartották őket, most hosszú pereskedés után visszatérhettek, interjú a Budaörs Rádió ügyvezetőjével (Media1, 2022.09.12.)
Milyen lesz az oktatás a jövőben? – vendégünk volt dr. Tóth Ágnes oktatási szakértő, a METU elnök-vezérigazgatója (Media1, 2022.09.05.)
Pintér Bence szerint nem politikai döntés az Azonnali bezárása (Media1, 2022.08.29.)
Ungár Péter politikai döntést hozott az Azonnali bezárása kapcsán? Vendégünk volt Bakó Beáta, a megszűnő lap szülési szabadságon lévő társfőszerkesztője (Media1, 2022.08.22.)
A vipcast az Apple iTunes Store-ban
Podcast applikációk Android operációs rendszerre
Ezentúl Spotify-on is - 9 hozzászólás
A riporterről - 6 hozzászólás
A podcast beállításáról - 5 hozzászólás
A pilóta és a repülés kulisszái - 4 hozzászólás
5G, IoT és okosvárosok - DTM, 2017.07.18/3. - 4 hozzászólás
asztaltársaság Bódi Zoltán covid-19 Digitális Talkshow Digitális talkshow mindenkinek DTM Elevator Pitch EPC facebook Index index.hu infoszótár innováció interjú IT-biztonság Justin Viktor játék Keleti Arthur koronavírus Kovács Tücsi Mihály kutatás Képes Gábor media1 media1 műsor mesterséges intelligencia média médiaszabadság Netidők okostelefon oktatás online média Pintér Róbert podcast posztmodem robot rádió sajtószabadság startup Szalay Dániel Szilágyi Árpád tv tévé tévézés verseny ötletek
© 2022 vipcast.hu powered by Media1 • Készült GeneratePress